CELEX: 32015R0615
Language: el
Date: 2015-04-20 00:00:00
Title: Εκτελεστικός κανονισμός (EE) 2015/615 του Συμβουλίου, της 20ής Απριλίου 2015, για την εφαρμογή του κανονισμού (ΕΚ) αριθ. 560/2005 σχετικά με την επιβολή συγκεκριμένων περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή Ελεφαντοστού

21.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/29
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/615 ΤΟΥ ΣΥΜΒΟΥΛΊΟΥ
   της 20ής Απριλίου 2015
   για την εφαρμογή του κανονισμού (ΕΚ) αριθ. 560/2005 σχετικά με την επιβολή συγκεκριμένων περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, σχετικά με την επιβολή περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή Ελεφαντοστού (1), και ιδίως το άρθρο 11α, παρ. 5 και 6,
   Εκτιμώντας τα ακόλουθα:
   
               (1)
            
            
               Στις 12 Απριλίου 2005, το Συμβούλιο εξέδωσε τον κανονισμό (ΕΚ) αριθ. 560/2005.
            
         
               (2)
            
            
               Το Συμβούλιο επανεξέτασε τον κατάλογο του Παραρτήματος ΙΑ του κανονισμού (ΕΚ) αριθ. 560/2005, σύμφωνα με το άρθρο 11α παρ. 6 του εν λόγω κανονισμού.
            
         
               (3)
            
            
               Το Συμβούλιο αποφάσισε ότι τα περιοριστικά μέτρα που επιβλήθηκαν με τον κανονισμό (ΕΚ) αριθ. 560/2005 όσον αφορά τα πρόσωπα που απαριθμούνται στο Παράρτημα ΙΑ πρέπει να διατηρηθούν για πέντε από τα πρόσωπα που περιλαμβάνονται στον κατάλογο.
            
         
               (4)
            
            
               Με την απόφαση του Γενικού Δικαστηρίου της Ευρωπαϊκής Ένωσης, της 14ης Ιανουαρίου 2015, στην υπόθεση T-406/13 (2), ακυρώθηκε ο εκτελεστικός κανονισμός (ΕΕ) αριθ. 479/2014 του Συμβουλίου (3), που εφαρμόζει τον κανονισμό (ΕΚ) αριθ. 560/2005, σε ότι αφορά τον κ. Marcel Gossio. Συνεπώς, η καταχώριση του κ. Marcel Gossio πρέπει επίσης να διαγραφεί από το Παράρτημα IA του κανονισμού (ΕΚ) αριθ. 560/2005/ΚΕΠΠΑ.
            
         
               (5)
            
            
               Στις 26 Φεβρουαρίου 2015 η Επιτροπή Κυρώσεων, η οποία συστάθηκε σύμφωνα με την απόφαση 1572 (2004) του Συμβουλίου Ασφαλείας των Ηνωμένων Εθνών, όσον αφορά την Ακτή Ελεφαντοστού, διέγραψε ένα άτομο από τον κατάλογο των προσώπων που υπόκεινται στα μέτρα των παραγράφων 9 και 12 της εν λόγω απόφασης. Η καταχώριση για το πρόσωπο αυτό πρέπει να διαγραφεί από το Παράρτημα I του κανονισμού (ΕΚ) αριθ. 560/2005/ΚΕΠΠΑ.
            
         
               (6)
            
            
               Επιπλέον, η επιτροπή κυρώσεων επικαιροποίησε άλλες καταχωρήσεις για τα πρόσωπα που υπόκεινται στα μέτρα των παραγράφων 9 και 12 της απόφασης 1572 (2004) του Συμβουλίου Ασφαλείας των Ηνωμένων Εθνών.
            
         
               (7)
            
            
               Ο κατάλογος των προσώπων που υπόκεινται σε περιοριστικά μέτρα που εκτίθεται στο Παράρτημα Ι και ΙΑ του κανονισμού (ΕΚ) αριθ. 560/2005 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το Παράρτημα Ι του κανονισμού (ΕΚ) αριθ. 560/2005 αντικαθίσταται από το Παράρτημα Ι του παρόντος κανονισμού.
   Άρθρο 2
   Το Παράρτημα IA του κανονισμού (ΕΚ) αριθ. 560/2005 τροποποιείται σύμφωνα με το Παράρτημα IΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Λουξεμβούργο, 20 Απριλίου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 95 της 14.4.2005, σ. 1.
   
      (2)  Απόφαση της 14 Ιανουαρίου 2015 στην υπόθεση T-406/13, Gossio v Council.
   
      (3)  Εκτελεστικός κανονισμός (ΕΕ) αριθ. 479/2014 του Συμβουλίου, της 12ης Μαΐου 2014, που εφαρμόζει τον κανονισμό (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 138 της 13.5.2014, σ. 3).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ I
            
               Κατάλογος φυσικών ή νομικών προσώπων ή οντοτήτων που αναφέρονται στα άρθρα 2, 4 και 7
            
            1.   Όνομα: CHARLES BLÉ GOUDÉ
            Τίτλος: δεν υπάρχει. Ονομασία: δεν υπάρχει Ημερ. γέννησης: 1.1.1972 Τόπος γέννησης: α) Guibéroua, Gagnoa, Ακτή Ελεφαντοστού β) Niagbrahio/ Guiberoua, Ακτή Ελεφαντοστούγ) Guiberoua, Ακτή Ελεφαντοστού. Παρωνύμια καλής ποιότητας: α) Génie de kpo β) Gbapé Zadi Παρωνύμιο χαμηλής ποιότητας: Général Ιθαγένεια: Ακτής Ελεφαντοστού Αριθ. διαβατηρίου: α) 04LE66241, εκδόθηκε στις 10.11.2005, στην Ακτή Ελεφαντοστού (ημερομηνία λήξης: 9.11.2008) β) AE/088 DH 12, εκδόθηκε στις 20.11.2002 στην Ακτή Ελεφαντοστού (ημερομηνία λήξης: 11.12.2005), γ) 98LC 39292, εκδόθηκε στην Ακτή Ελεφαντοστού (ημερομηνία λήξης: 23.11.2003) Εθνικός αριθμός ταυτοποίησης: δεν υπάρχει. Διεύθυνση: α) Yopougon Selmer, Bloc P 170, Αμπιτζάν, Ακτή Ελεφαντοστού β) c/o Hotel Ivoire, Αμπιτζάν, Ακτή Ελεφαντοστού γ) Cocody (προάστιο), Αμπιτζάν, Ακτή Ελεφαντοστού (Διεύθυνση που δηλώθηκε στο ταξιδιωτικό έγγραφο αριθ. C2310421 το οποίο εξέδωσε η Ελβετία στις 15.11.2005 και ισχύει μέχρι τις 31.12.2005). Ημερομηνία καταχώρισης: 7.2.2006.
            
               Άλλες πληροφορίες
            
            Συνοπτική έκθεση των λόγων καταχώρισης: Ηγέτης των COJEP (“Νέοι πατριώτες”)· επανειλημμένες δημόσιες δηλώσεις υπέρ βιαιοτήτων κατά των εγκαταστάσεων και του προσωπικού των Ηνωμένων Εθνών, και κατά των ξένων· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· προσπάθειες εκφοβισμού των Ηνωμένων Εθνών, της Διεθνούς Ομάδας Εργασίας (IWG), της αντιπολίτευσης και του ανεξάρτητου τύπου· δολιοφθορά διεθνών ραδιοσταθμών· παρεμπόδιση της δράσης της IWG, της Επιχείρησης των Ηνωμένων Εθνών στην Ακτή Ελεφαντοστού (UNOCI), των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            3.   Όνομα: EUGÈNE N'GORAN KOUADIO DJUÉ
            Τίτλος: δεν υπάρχει. Ονομασία: δεν υπάρχει Ημερ. γέννησης: α) 1.1.1966 β) 20.12.1969 Τόπος γέννησης: Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού Αριθ. διαβατηρίου: 04 LE 017521 έκδοση: 10.2.2005 (ημερομηνία λήξης: 10.2.2008). Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 7.2.2006
            
               Άλλες πληροφορίες
            
            Συνοπτική έκθεση των λόγων καταχώρισης: Ηγέτης της Ένωσης Πατριωτών για την Πλήρη Απελευθέρωση της Ακτής Ελεφαντοστού (UPLTCI). Επανειλημμένες δημόσιες δηλώσεις υπέρ βιαιοτήτων κατά των εγκαταστάσεων και του προσωπικού των Ηνωμένων Εθνών, και κατά των ξένων· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· παρεμπόδιση της δράσης της IWG, της UNOCI, των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            4.   Όνομα: MARTIN KOUAKOU FOFIÉ
            Τίτλος: δεν υπάρχει. Ονομασία: δεν υπάρχει Ημερ. γέννησης: 1.1.1968 Τόπος γέννησης: BOHI, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει Ιθαγένεια: Ακτής Ελεφαντοστού Αριθ. διαβατηρίου: δεν υπάρχει. Εθνικός αριθμός ταυτοποίησης: α) 2096927, εκδόθηκε στις 17.3.2005 στην Μπουρκίνα Φάσο β) CNB N. 076, εκδόθηκε στις 17.2.2003 στην Μπουρκίνα Φάσο (Πιστοποιητικό Ιθαγένειας Μπουρκίνα Φάσο), γ) 970860100249, εκδόθηκε στις 5.8.1997 στην Ακτή Ελεφαντοστού (ημερομηνία λήξης: 5.8.2007) Διεύθυνση: δεν υπάρχει. Ημερομηνία καταχώρισης: 7.2.2006
            
               Άλλες πληροφορίες
            
            Όνομα πατρός: Yao Koffi FOFIE. Όνομα μητρός: Ama Krouama KOSSONOU.
            Συνοπτική έκθεση των λόγων καταχώρισης: Επιδεκανέας, διοικητής Νέων Δυνάμεων, τομέας Korhogo. Δυνάμεις υπό τη διοίκησή του εμπλέκονται σε στρατολόγηση ανηλίκων, απαγωγές, επιβολή καταναγκαστικής εργασίας, σεξουαλική κακοποίηση γυναικών, αυθαίρετες συλλήψεις και εξωδικαστικές εκτελέσεις, κατά παράβαση των συμβάσεων για τα δικαιώματα του ανθρώπου και του διεθνούς ανθρωπιστικού δικαίου· παρεμπόδιση της δράσης της IWG, της UNOCI, γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            5.   Όνομα: LAURENT GBAGBO
            Τίτλος: δεν υπάρχει. Ονομασία: δεν υπάρχει Ημερ. γέννησης: 31.5.1945 Τόπος γέννησης: Gagnoa, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει Ιθαγένεια: Ακτής Ελεφαντοστού Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 30.3.2011
            
               Άλλες πληροφορίες
            
            Συνοπτική έκθεση των λόγων καταχώρισης: Πρώην πρόεδρος της Ακτής Ελεφαντοστού: παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών.
            6.   Όνομα: SIMONE GBAGBO
            Τίτλος: δεν υπάρχει. Ονομασία: δεν υπάρχει. Ημερ. γέννησης: 20.6.1949 Τόπος γέννησης: Moossou, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου: δεν υπάρχει.Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 30.3.2011
            
               Άλλες πληροφορίες
            
            Συνοπτική έκθεση των λόγων καταχώρισης: Πρόεδρος της Κοινοβουλευτικής Ομάδας του Λαϊκού Μετώπου της Ακτής Ελεφαντοστού (FPI): συμμετοχή στην παράνομη κυβέρνηση του κ. GBAGBO, παρακώλυση της διαδικασίας ειρήνευσης και συμφιλίωσης, υποκίνηση του κοινού στο μίσος και στη βία.
            8.   Όνομα: DÉSIRÉ TAGRO
            Τίτλος: δεν υπάρχει.Ονομασία: δεν υπάρχει Ημερ. γέννησης: 27.1.1959 Τόπος γέννησης: Issia, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου: AE 065FH 08 Εθνικός αριθμός ταυτοποίησης: δεν υπάρχει. Διεύθυνση: δεν υπάρχει.Ημερομηνία καταχώρισης: 30.3.2011
            
               Άλλες πληροφορίες
            
            Πέθανε στις 12 Απριλίου 2011 στο Αμπιτζάν.
            Συνοπτική έκθεση των λόγων καταχώρισης: Γενικός γραμματέας στη λεγόμενη “προεδρία” του κ. Gbagbo: συμμετοχή στην παράνομη κυβέρνηση του κ. Gbagbo, παρεμπόδιση της ειρηνευτικής και συμφιλιωτικής διαδικασίας, απόρριψη των αποτελεσμάτων των προεδρικών εκλογών, συμμετοχή σε βίαιη καταστολή λαϊκών εξεγέρσεων.»
         
      
   
   
      ΠΑΡΑΡΤΗΜΑ ΙΙ
      Διαγράφεται η καταχώριση στο Παράρτημα ΙΑ του κανονισμού (EΚ) αριθ. 560/2005 για το εξής πρόσωπο:
      Marcel GOSSIO.